**2020. évi beszámoló**

**Magyar Tourette-szindróma Egyesület**

**Weboldalunk üzemeltetésére, domain bérlésre 10.500Ft-ot költöttünk.**

**A 2019-ben indult Pedagógusoknak szóló tájékoztató szóróanyag terjesztését folytattuk, további 10 intézménybe juttattuk el személyesen vagy postai úton, melynek költsége 2965Ft volt.**

**2020-ban a pandémia következményeként személyes találkozót, eseményt nem szervezhettünk, így az erre tervezett összeget a következő évre tartalékként visszük tovább. A tervek szerint így 2021-ben bővülhet a rendezvények száma.**

**Banki, könyvelési és egyéb költségeink: 41.535 Ft**

**Megújult tagsági kártyánkat egyelőre az újonnan csatlakozó tagok számára küldtük meg, a korábban csatlakozó tagok kártyájának cseréjére a következő évben kerül sor. A tagsági kártyák rendelkezésre állnak, postázási költséggel kell számolni a kártyacserék során.** Az ehhez kapcsolódó kedvezményrendszer, a felhasználási lehetőségek kidolgozása és bővítése továbbra is fontos feladat, több egészségügyi ellátóhellyel megkezdődtek a tárgyalások. Partnereket kerestünk és keresünk a jövőben is, azért, hogy mi magunk is információhoz juthassunk a Tourette-el és a Tourette-et sok esetben kísérő tünetekkel, betegségekkel kapcsolatban. Elsősorban szakorvosok, ellátóhelyek bevonására van szükség, a gyermekek mellett a felnőtt ellátás lehetőségeinek feltérképezésére és fejlesztésére.

**Az Egyesület vezetése változatlan maradt.** A szülői- és Ifjúsági Tagozat továbbra is működik, a járványügyi helyzet miatt csak online felületeken.

A járványügyi helyzet ideje alatt megkezdődtek az előkészületek a pandémia utáni időszak tájékoztató kampányainak folytatására és fejlesztésére vonatkozóan. Az iskolai tájékoztatás mellett online felületeken interjúsorozat indítását tervezzük, melyhez a technikai háttér biztosítása is szükséges lesz.

Bevételeink tagsági díjakból és adományokból (13eFt) származtak, illetve érkezett 208eFt adó 1% hozzájárulás.

Dunakeszi, 2021.05.02